Admirallıq
Admirallıq — hərbi donanmanı idarə edən ali orqan. XVII–XX əsrlərdə bəzi ölkələrdə mövcud olmuşdur. Rusiyada hərbi gəmiqayırma mərkəzi, dəniz və ya çay sahilində gəmiqayırma zavodlarının, emalatxanaların, hərbi gəmilərin tikintisi və təmiri üçün anbarların yerləşdiyi ərazi də olmuşdur. Sankt-Peterburq, Voronej, Sevastopol, Arxangelsk və başqa şəhərlərdə admirallıqlar var idi.